title: "Buk"
text: "En buk as en saamlang faan tuupb\u00fcnjen papiirbleeden. Hat h\u00e4\u00e4 normoolerwiis en amslach an ei maner \u00fcs 49 sidjen. Uk grater tekstdialen wurd \u00fcs buk betiakent. So best\u00e4\u00e4nt at Biibel \u00fctj en hialer r\u00e4 buken.\n\nDaalang san buken oober ei muar \u00fcnbedingt \u00fctj papiir, jo k\u00f6n uk elektroonisk \u00fcs datei f\u00e4\u00e4sth\u00e4\u00e4len wurd, det san e-books. Buken wurd uk f\u00f6\u00f6rleesen an \u00fc\u00fcb CDs f\u00e4\u00e4sth\u00e4\u00e4len, det san hiarbuken.\n\nDet wurd \nDet wurd buk komt faan ualhuuchsjiisk buoh of madelhuuchsjiisk buoch an mend iar wel en r\u00e4 faan ruunen. Leeder h\u00e4\u00e4 ham det bed\u00fc\u00fcdang feranert tu skrafttiaken, buksteew, apskrewenen. Ferlicht as diar uk en ferbinjang tu b\u00f6\u00f6ke, auer ruunen iar uun b\u00f6\u00f6keholt telagt wurden san.\n\nHistoore \n A \u00e4\u00e4lst buken wiar papyrusrolen uun't Ual Egypten faan't traad juard\u00fc\u00fcsen f\u00f6\u00f6r Krast.\n Uun't iarst juarhunert kaam uun't R\u00f6\u00f6msk Rik en nei muude ap, det wiar di codex \u00fctj pergament. Diar wiar a bleeden al m\u00e4 en triad ferb\u00fcnjen.\n Am 1400 kaam det papiir ap, det wiar aal wat bilager \u00fcs papyrus of pergament.\n Am 1450 h\u00e4\u00e4 Johannes Gutenberg det druken faan buken m\u00e4 metal-buksteewen \u00fctjf\u00fcnjen. Sant di tidj as det buk aueraal \u00fc\u00fcb a welt tu finjen. M\u00e4't spriaden faan buken an weden ging det Madel\u00e4\u00e4ler tu aanj.\n Det iarst buk, diar uun Schleswig-Holstian drukt wurden as, wiar det Missale Slesvicense faan 1486.\n\nLuke uk diar \n\nKultuur"